Žukovskas lidosta

Žukovskas starptautiskā lidosta () ir viena no Maskavas starptautiskajām lidostām Krievijā. Izvietojusies Maskavas apgabala vidusdaļā pie Žukovskas pilsētas 36 km no Maskavas pilsētas centra.

 Vēsture 
1933. gadā netālu no tagadējās Žukovskas lidostas atklāja Bikovas lidostu ar zāles seguma skrejceļu. Otrā pasaules kara laikā 1941. gadā uzbūvēja PSRS Gaisa spēku bāzi, kas vēlāk ieguva Ramenskas aerodroma nosaukumu. Kopš 1993. gada tajā regulāri notika starptautiskie aerokosmiskie šovi MAKS Airshow.

2010. gadā Bikovas lidostu likvidēja, 2011. gadā Krievijas valdība nolēma pārcelt visus čarterreisus un lēto lidsabiedrību lidojumus uz Ramenskas lidostu, lai atslogotu Maskavas Šeremetjevas, Domodedovas un Vnukovas lidostas un samazinātu biļešu cenas. Lidostas pasažieru termināli atklāja 2016. gadā un lidostu pārdēvēja par Žukovskas lidostu.

 Ārējās saites 

Kategorija:Lidostas Krievijā
Kategorija:Maskavas apgabals